Valle Idrottslag

Valle Idrottslag er et norsk idrettslag fra Valle kommune i Agder. Idrettslaget ble stiftet 19. august 1923. Valle IL organiserer idretten i hele kommunen og tilbød i 2017 aktiviteter innen ski, friidrett, sykling, barneidrett, fotball, håndball, klatring og gang- og turmarsj og rundt 450 registrerte medlemmer.

Historie
Lagets første formann var Tarald Nomeland. I begynnelsen var skiidrett viktig, men foreningen satset også på friidrett og svømming. I årenes løp har idrettslaget vært involvert i flere idrettsgrener som langrenn, slalåm, hopp, friidrett, sykkel og fotball. På 1990-tallet fikk idrettslaget også en egen klatregruppe. I 1984 gav idrettslaget ut en egen årskalender.

Valle Idrottslag ble i 2003 slått sammen med Hylestad Idrottslag.

Sesilåmi
Valle IL har siden 1976 vært medarrangør på skirennet Sesilåmi. Sesilåmi er et klassisk høyfjellsskirenn fra Brokke i Setesdal til Sinnes i Sirdal. Skirennet er 53 km langt.

Referanser

Eksterne lenker 
 Valle I.L offisielle nettsted

Idrettslag i Agder
Idrettslag etablert i 1923
Skiklubber i Norge
Valle